CELEX: 32017D0705(01)
Language: lt
Date: 1499126400000
Title: 2017 m. liepos 4 d. Komisijos įgyvendinimo sprendimas dėl 2017 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programos, vykdomos pagal programą „Geresnis mokymas rūpinantis maisto sauga“, finansavimo

5.7.2017   
            
            
               LT
            
            
               Europos Sąjungos oficialusis leidinys
            
            
               C 215/60
            
         KOMISIJOS ĮGYVENDINIMO SPRENDIMAS
   2017 m. liepos 4 d.
   dėl 2017 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programos, vykdomos pagal programą „Geresnis mokymas rūpinantis maisto sauga“, finansavimo
   (2017/C 215/04)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 84 straipsnį,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (2), ypač į jo 36 straipsnio 1 dalį,
   kadangi:
   
               (1)
            
            
               Europos Parlamento ir Tarybos reglamente (EB) Nr. 882/2004 (3) nustatytos bendros taisyklės, pagal kurias atliekama oficialioji kontrolė siekiant nustatyti, ar laikomasi taisyklių, kuriomis visų pirma siekiama užkirsti kelią pavojui žmonėms ir gyvūnams, jį šalinti ar sumažinti iki priimtino lygmens, garantuoti sąžiningą pašarų ir maisto prekybos praktiką ir ginti vartotojų interesus. To reglamento 51 straipsnyje nustatyta, kad Komisija gali organizuoti valstybių narių kompetentingų institucijų, atsakingų už tame reglamente nurodytą oficialiąją kontrolę, darbuotojų mokymus, kuriuose gali dalyvauti trečiųjų, visų pirma besivystančių, šalių atstovai. Mokymų temos gali būti susijusios su pašarus ir maistą reglamentuojančiais Europos Sąjungos teisės aktais bei gyvūnų sveikatos ir gerovės taisyklėmis;
            
         
               (2)
            
            
               Tarybos direktyvos 2000/29/EB (4) 2 straipsnio 1 dalies i punkte nustatytas augalų sveikatos srities mokymų rengimo teisinis pagrindas;
            
         
               (3)
            
            
               siekdama Reglamente (EB) Nr. 882/2004 iškeltų tikslų, Komisija 2006 m. nustatė programą „Geresnis mokymas rūpinantis maisto sauga“. 2006 m. rugsėjo 20 d. Komisijos komunikate „Geresnis mokymas rūpinantis maisto sauga“ (5) svarstomos įvairios mokymo organizavimo ateityje galimybės;
            
         
               (4)
            
            
               Reglamentu (ES) Nr. 652/2014 nustatytos nuostatos dėl Europos Sąjungos bendrojo biudžeto išlaidų valdymo srityse, kurias reglamentuoja maisto ir pašarų saugos, gyvūnų sveikatos bei gerovės ir augalų sveikatos taisyklės. 31 straipsnyje nustatyta, kad Sąjunga gali finansuoti kompetentingų institucijų, atsakingų už oficialiąją kontrolę, darbuotojų mokymą, kaip nurodyta Reglamento (EB) Nr. 882/2004 51 straipsnyje, kad būtų pasiektas suderintas požiūris į oficialiąją kontrolę ir kitą oficialią veiklą ir taip būtų galima užtikrinti aukštą žmonių, gyvūnų ir augalų sveikatos apsaugos lygį;
            
         
               (5)
            
            
               siekiant užtikrinti programos „Geresnis mokymas rūpinantis maisto sauga“ įgyvendinimą valstybėse narėse, būtina priimti finansavimo sprendimą ir 2017 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programą. Komisijos deleguotojo reglamento (ES) Nr. 1268/2012 (6) 94 straipsnyje nustatytos išsamios taisyklės dėl finansavimo sprendimų;
            
         
               (6)
            
            
               Komisijos įgyvendinimo sprendimu 2013/770/ES (7) įsteigta Vartotojų, sveikatos, žemės ūkio ir maisto programų vykdomoji įstaiga (toliau – Įstaiga). Tuo sprendimu Įstaigai pavestos tam tikros vadybos ir programų įgyvendinimo užduotys, susijusios su maisto saugos mokymo priemonėmis, taikomomis pagal Reglamentą (EB) Nr. 882/2004 ir Direktyvą 2000/29/EB;
            
         
               (7)
            
            
               būtina leisti išmokėti delspinigius dėl pavėluoto mokėjimo remiantis Reglamento (ES, Euratomas) Nr. 966/2012 92 straipsniu ir Deleguotojo reglamento (ES) Nr. 1268/2012 111 straipsnio 4 dalimi;
            
         
               (8)
            
            
               siekiant, kad darbo programą būtų galima įgyvendinti lanksčiai, tikslinga apibrėžti sąvoką „esminis pakeitimas“, kaip apibrėžta Deleguotojo reglamento (ES) Nr. 1268/2012 94 straipsnio 4 dalyje;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         NUSPRENDĖ:
   1 straipsnis
   Darbo programa
   Priimama priede pateikta 2017 m. metinė darbo programa, padėsianti įgyvendinti programą „Geresnis mokymas rūpinantis maisto sauga“.
   Metinė darbo programa yra finansavimo sprendimas, kaip apibrėžta Reglamento (ES, Euratomas) Nr. 966/2012 84 straipsnyje.
   2 straipsnis
   Sąjungos įnašas
   1.   Didžiausias 2017 m. darbo programai įgyvendinti skirtas įnašas – 16 500 000 EUR, finansuojamas iš asignavimų pagal 2017 m. Europos Sąjungos bendrojo biudžeto eilutę 17 04 03.
   2.   1 dalyje numatytus asignavimus taip pat galima naudoti delspinigiams už pavėluotą mokėjimą mokėti.
   3 straipsnis
   Lankstumo sąlyga
   Kumuliaciniai konkretiems veiksmams finansuoti skirtų asignavimų pakeitimai, neviršijantys 20 % didžiausio šio sprendimo 2 straipsnio 1 dalyje numatyto įnašo, nelaikomi esminiais pakeitimais, nurodytais Deleguotojo reglamento (ES) Nr. 1268/2012 94 straipsnio 4 dalyje, jeigu jie nedaro didelės įtakos veiksmų pobūdžiui ir darbo programos tikslui. Šio sprendimo 2 straipsnio 1 dalyje nustatytas didžiausias įnašas nedidinamas daugiau kaip 20 %.
   Atsakingas leidimus suteikiantis pareigūnas gali taikyti pirmoje pastraipoje nurodyto tipo pakeitimus. Šie pakeitimai taikomi vadovaujantis patikimo finansų valdymo ir proporcingumo principais.
   
      Priimta Briuselyje 2017 m. liepos 4 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 298, 2012 10 26, p. 1.
   
      (2)  OL L 189, 2014 6 27, p. 1.
   
      (3)  2004 m. balandžio 29 d. Europos Parlamento ir Tarybos reglamentas (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių, (OL L 165, 2004 4 30, p. 1).
   
      (4)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).
   
      (5)  Komisijos komunikatas Tarybai ir Europos Parlamentui „Geresnis mokymas rūpinantis maisto sauga“, KOM(2006) 519 galutinis, 2006 m. rugsėjo 20 d.
   
      (6)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).
   
      (7)  2013 m. gruodžio 17 d. Komisijos įgyvendinimo sprendimas 2013/770/ES, kuriuo įsteigiama Vartotojų, sveikatos ir maisto programų vykdomoji įstaiga ir panaikinamas Sprendimas 2004/858/EB (OL L 341, 2013 12 18, p. 69).
   
      PRIEDAS
      1.   Įvadas
      
      Remiantis Reglamente (EB) Nr. 882/2004 ir Direktyvoje 2000/29/EB išdėstytais tikslais, šioje darbo programoje nustatyti finansuotini veiksmai, o 2017 m. biudžetas paskirstomas taip:
      
                  
                              1.1
                           
                           
                              
                                 Viešieji pirkimai (tiesioginis valdymas): išorės sutartys mokymo programai ir kitoms mokymo priemonėms įgyvendinti
                           
                        
               
                  16 500 000  EUR
               
            
                  IŠ VISO
               
               
                  16 500 000  EUR
               
            2.   Viešieji pirkimai
      
      2017 m. bendras viešųjų pirkimų sutartims skirtas biudžetas sudaro 16 500 000 EUR.
      
         TEISINIS PAGRINDAS
      
      
                  Reglamento (EB) Nr. 882/2004 51 straipsnis
                  Direktyvos 2000/29/EB 2 straipsnio 1 dalies i punktas
                  Reglamento (ES) Nr. 652/2014 31 straipsnis ir 36 straipsnio 1 dalis
               
            
         BIUDŽETO EILUTĖ
      
      
                  
                     Biudžeto eilutė: 17.04.03
                  
               
            
         ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      
      
                  Dėl kiekvieno iš toliau nurodytų techninių klausimų bus pasirašyta viena ar kelios tiesioginės ar bendrosios paslaugų sutartys. Numatoma pasirašyti apie 18 tiesioginių arba konkrečių paslaugų sutarčių. Išorės rangovai daugiausia dalyvauja organizacinėje ir su logistika susijusioje mokymo veikloje.
               
            
         NUMATOMŲ SUTARČIŲ DALYKAI (JEI ĮMANOMA)
      
      2017 m. mokymo veikla bus susijusi su šiomis sritimis:
      
                  Veikla
               
               
                  Suma EUR
               
            
                  Nenumatytų atvejų planavimas ir gyvūnų ligų kontrolė
               
               
                  1 265 000 
               
            
                  Augalų apsaugos produktų vertinimas ir registracija
               
               
                  630 000 
               
            
                  Integruota kenkėjų kontrolė
               
               
                  890 000 
               
            
                  Su maistu besiliečiančios medžiagos
               
               
                  760 000 
               
            
                  Maistą gerinančių medžiagų kontrolė
               
               
                  1 215 000 
               
            
                  RVASVT auditas
               
               
                  1 700 000 
               
            
                  Maisto higiena ir lankstumas
               
               
                  1 200 000 
               
            
                  Maisto produktų mikrobiologiniai kriterijai ir zoonozių kontrolė
               
               
                  915 000 
               
            
                  Naujos maisto tyrimų technikos
               
               
                  900 000 
               
            
                  Užkrečiamosios spongiforminės encefalopatijos ir šalutiniai gyvūniniai produktai
               
               
                  745 000 
               
            
                  Oficialios kontrolės sistemų vidaus auditas
               
               
                  910 000 
               
            
                  Sąjungos apžvalginio audito poveikio stiprinimas
               
               
                  880 000 
               
            
                  Sąjungos kontrolės valstybėse narėse ir ES nepriklausančiose šalyse rėmimas
               
               
                  430 000 
               
            
                  ES požiūris į atsparumą antimikrobinėms medžiagoms
               
               
                  1 110 000 
               
            
                  ES požiūris į rizikos analizę
               
               
                  630 000 
               
            
                  Integracija į ES informacijos valdymo sistemas
               
               
                  1 100 000 
               
            
                  E. mokymasis ir mokymas, įskaitant priemonių rengimą ir paramą
               
               
                  750 000 
               
            
                  Gyvūnų sveikatos bei gerovės, augalų sveikatos ir maisto saugos srities nenumatyti mokymai, konferencijos ir mokymosi ir sklaidos priemonės
               
               
                  470 000 
               
            
                  
                     IŠ VISO
                  
               
               
                  
                     16 500 000 
                  
               
            
         SIEKTINI VEIKLOS TIKSLAI
      
      Siektini veiklos tikslai yra parengti, organizuoti ir valdyti nustatytų sričių mokymo programas, siekiant užtikrinti aukšto lygio kontrolę vykdančių darbuotojų kompetenciją, siekti tolygesnės, objektyvesnės ir veiksmingesnės oficialios kontrolės visoje ES ir prisidėti prie didesnio ES ir ES nepriklausančių partnerių kontrolės procedūrų vienodumo.
      
         LAUKIAMI REZULTATAI
      
      Komisijos laukiami rezultatai:
      
                  a)
               
               
                  didinti kontrolę vykdančių darbuotojų nustatytų mokymo sričių informuotumą ir suteikti žinių;
               
            
                  b)
               
               
                  suteikti bendrą su oficialia kontrole susijusių esamų ES nuostatų ir priemonių nustatytose mokymo srityse supratimą;
               
            
                  c)
               
               
                  skleisti geriausią oficialios kontrolės nustatytose mokymo srityse patirtį;
               
            
                  d)
               
               
                  teikti pirmenybę keitimuisi patirtimi, siekiant pakelti kompetencijos lygį ir suderinti požiūrį į oficialią kontrolę nustatytose mokymo srityse.
               
            
         ĮGYVENDINIMAS
      
      
                  Už veiksmų, kuriems bus skirta 16 365 000  EUR (maisto saugos srities priemonių finansavimas pagal Reglamentą (EB) Nr. 882/2004 ir Direktyvą 2000/29/EB), valdymą ir įgyvendinimą bus atsakinga Vartotojų, sveikatos, žemės ūkio ir maisto programų vykdomoji įstaiga (pagal Komisijos sprendimą 2013/770/ES). Likusius 135 000  EUR Komisija skirs paramai e. mokymosi ir mokymo projektui.
               
            
         VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      
      
                  Apytikriai 2017 m. 3–4 ketvirtis.
               
            
         ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      
      
                  16 500 000  EUR